CELEX: 32006D0311
Language: mt
Date: 2006-04-21 00:00:00
Title: Deċiżjoni tal-Kummissjoni tal- 21 ta' April 2006 li temenda d-Deċiżjoni tal-Kummissjoni 2004/407/KE dwar l-importazzjonijiet tal-ġelatina fotografika (innotifikata taħt dokument numru C(2006) 1627)

8.5.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  646
               
            DEĊIŻJONI TAL-KUMMISSJONI
      tal-21 ta' April 2006
      li temenda d-Deċiżjoni tal-Kummissjoni 2004/407/KE dwar l-importazzjonijiet tal-ġelatina fotografika
      (innotifikata taħt dokument numru C(2006) 1627)
      (It-testi bil-Ġermaniż, bl-Ingliż, bil-Franċiż u bl-Olandiz biss huma awtentiċi)
      (2006/311/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkundsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta' Ottubru 2002 li jistipola regoli tas-saħħa li jirrigwardaw prodotti sekondarji ta' l-annimali mhux maħsuba għall-konsum uman (1), u partikolarment l-Artikoli 4(4) u 32(1) tiegħu,
      Billi:
      
                  (1)
               
               
                  Ir-Regolament (KE) Nru 1774/2002 jipprojbixxi l-importazzjoni u l-passaġġ tal-prodotti sekondarji ta' l-annimali u ta' prodotti pproċessati ġol-Komunità, minbarra jekk skond dak ir-Regolament.
               
            
                  (2)
               
               
                  Id-Deċiżjoni tal-Kummissjoni 2004/407/KE tas-26 ta' April 2004 dwar regoli tranżitorji rigward is-saħħa u ċ-ċertifikazzjoni skond ir-Regolament (KE) Nru 1774/2002 tal-Parlament Ewropew u tal-Kunsill dwar importazzjoni minn pajjiżi terzi ta' ġelatina fotografika (2) tipprevedi, bħala deroga mill-projbizzjoni fir-Regolament (KE) Nru 1774/2002, li Franza, l-Olanda u r-Renju Unit għandhom jawtorizzaw l-importazzjoni ta' ċerta ġelatina maħsuba, b'mod esklussiv, għall-industrija fotografika (ġelatina fotografika).
               
            
                  (3)
               
               
                  Id-Deċiżjoni 2004/407/KE tipprevedi li tiġi permessa biss il-ġelatina fotografika mill-pajjiżi terzi elenkati f'dik id-Deċiżjoni, jiġifieri l-Ġappun u l-Istati Uniti ta' l-Amerika.
               
            
                  (4)
               
               
                  Il-Lussemburgu kkonferma l-bżonn li tinġieb il-ġelatina fotografika mill-Istati Uniti ta' l-Amerika għall-iskopijiet ta' l-industrija fotografika fil-Lussemburgu. Għalhekk skond dan, il-Lussemburgu għandu jitħalla jawtorizza l-importazzjoni ta' ġelatina fotografika bil-kundizzjoni li tkun soġġetta għall-konformità mal-kundizzjonijiet stabbiliti fid-Deċiżjoni 2004/407/KE. Madankollu, dawk l-importazzjonijiet jistgħu jsiru fil-Belġju.
               
            
                  (5)
               
               
                  Sabiex ikun iffaċilitat it-trasferiment mill-Belġju għal-Lussemburgu tal-ġelatina fotografika importata, għandhom jiġu emendati kemmxejn il-kundizzjonijiet fl-Annessi I u III tad-Deċiżjoni 2004/407/KE.
               
            
                  (6)
               
               
                  Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni tal-Kummissjoni 2004/407/KE hija emendata kif ġej:
      
                  (1)
               
               
                  L-Artikolu 1 jinbidel b'dan li ġej:
                  “Artikolu 1
                  Deroga dwar l-importazzjoni ta' ġelatina fotografika
                  Bħala deroga mill-Artikolu 29(1) tar-Regolament (KE) Nru 1774/2002, il-Belġju, Franza, il-Lussemburgu, l-Olanda u r-Renju Unit għandhom jawtorizzaw l-importazzjoni ta' ġelatina prodotta minn materjal li fih il-kolonna vertebrali bovina ikklassifikat bħala materjal tal-Kategorija 1 skond dak ir-Regolament, maħsuba, b'mod esklussiv, għall-industrija fotografika (ġelatina fotografika), f'konformità ma' din id-Deċiżjoni.”
               
            
                  (2)
               
               
                  L-Artikolu 9 jinbidel b'dan li ġej:
                  “Artikolu 9
                  Destinatarji
                  Din id-Deċiżjoni hija indirizzata lir-Renju tal-Belġju, ir-Repubblika Franċiża, il-Gran Dukat tal-Lussemburgu, ir-Renju ta' l-Olanda u r-Renju Unit tal-Gran Brittanja u l-Irlanda ta' Fuq.”
               
            
                  (3)
               
               
                  L-Annessi I u III huma emendati skond l-Anness ta' din id-Deċiżjoni.
               
            Artikolu 2
      Din id-Deċiżjoni għandha tapplika mit-tielet jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 3
      Din id-Deċiżjoni hija indirizzata lir-Renju tal-Belġju, ir-Repubblika Franċiża, il-Gran Dukat tal-Lussemburgu, ir-Renju ta' l-Olanda u r-Renju Unit tal-Gran Brittanja u l-Irlanda ta' Fuq.
      
         Magħmul fi Brussell, nhar il-21 ta' April 2006.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 273, 10.10.2002, p. 1. Regolament kif emendat l-aħħar mir-Regolament tal-Kummissjoni (KE) Nru 208/2006 (ĠU L 36, 8.2.2006, p. 25).
      
         (2)  ĠU L 208, 10.6.2004, p. 9.
      
         ANNESS
         
                     1.
                  
                  
                     L-Anness I hu mibdul b'dan li ġej:
                     
                        “ANNESS I
                        
                                    Il-Pajjiż Terz ta' l-oriġini
                                 
                                 
                                    Pjanti ta' l-Oriġini
                                 
                                 
                                    Stat Membru tad-destinazzjoni
                                 
                                 
                                    Postijiet ta' Spezzjoni fil-Fruntiera ta' l-ewwel dħul
                                 
                                 
                                    Fabbriki Fotografiċi approvati
                                 
                              
                                    Il-Ġappun
                                 
                                 
                                    
                                                —
                                             
                                             
                                                
                                                            Nitta Gelatin Inc.
                                                         
                                                      
                                                            2-22 Futamata
                                                         
                                                      
                                                            Yao-City, Osaka
                                                         
                                                      
                                                            581 – 0024 Japan
                                                         
                                                      
                                          
                                                —
                                             
                                             
                                                
                                                            Jellie Co. ltd.
                                                         
                                                      
                                                            7-1, Wakabayashi 2-Chome,
                                                         
                                                      
                                                            Wakabayashi-ku,
                                                         
                                                      
                                                            Sendai-city, Miyagi,
                                                         
                                                      
                                                            982 Japan
                                                         
                                                      
                                          
                                                —
                                             
                                             
                                                
                                                            NIPPI Inc. Gelatin Division
                                                         
                                                      
                                                            1 Yumizawa-Cho,
                                                         
                                                      
                                                            Fujinomiya City
                                                         
                                                      
                                                            Shizuoka
                                                         
                                                      
                                                            418 – 0073 Japan
                                                         
                                                      
                                          
                                 
                                    L-Olanda
                                 
                                 
                                    Rotterdam
                                 
                                 
                                    Fuji Photo Film BV, Tilburg
                                 
                              
                                    Il-Ġappun
                                 
                                 
                                    
                                                Nitta Gelatin Inc
                                             
                                          
                                                2-22 Futamata
                                             
                                          
                                                Yao-City Osaka
                                             
                                          
                                                581 – 0024, Japan
                                             
                                          
                                 
                                    Franza
                                 
                                 
                                    Le Havre
                                 
                                 
                                    
                                                Kodak
                                             
                                          
                                                Zone Industrielle Nord,
                                             
                                          
                                                71100 Châlon sur Saône
                                             
                                          
                              
                                    Ir-Renju Unit
                                 
                                 
                                    Liverpool
                                    Felixstowe
                                 
                                 
                                    
                                                Kodak Ltd
                                             
                                          
                                                Headstone Drive,
                                             
                                          
                                                Harrow,
                                             
                                          
                                                MIDDX HA4 4TY
                                             
                                          
                              
                                    L-Istati Uniti ta' l-Amerika
                                 
                                 
                                    
                                                —
                                             
                                             
                                                
                                                            Eastman Gelatine Corporation,
                                                         
                                                      
                                                            227 Washington Street,
                                                         
                                                      
                                                            Peabody, MA,
                                                         
                                                      
                                                            01960 USA
                                                         
                                                      
                                          
                                                —
                                             
                                             
                                                
                                                            Gelita North America,
                                                         
                                                      
                                                            2445 Port Neal Industrial
                                                         
                                                      
                                                            Road Sergeant Bluff, Iowa,
                                                         
                                                      
                                                            51054 USA
                                                         
                                                      
                                          
                                 
                                    Il-Lussemburgu
                                 
                                 
                                    Antwerp
                                    Zaventem
                                    Luxembourg
                                 
                                 
                                    
                                                DuPont Teijin Luxembourg SA
                                             
                                          
                                                PO Box 1681
                                             
                                          
                                                L-1016 Luxembourg
                                             
                                          
                              
                                    Franza
                                 
                                 
                                    Le Havre
                                 
                                 
                                    
                                                Kodak
                                             
                                          
                                                Zone Industrielle Nord,
                                             
                                          
                                                71100 Châlon sur Saône
                                             
                                          
                              
                                    Ir-Renju Unit
                                 
                                 
                                    Liverpool
                                    Felixstowe
                                 
                                 
                                    
                                                Kodak Ltd
                                             
                                          
                                                Headstone Drive,
                                             
                                          
                                                Harrow,
                                             
                                          
                                                MIDDX HA4 4TY”
                                             
                                          
                              
                  
               
                     2.
                  
                  
                     L-Anness III jinbidel b'dan li ġej:
                     
                        “ANNESS III
                        Ċertifikati mudelli ta' saħħa għall-importazzjoni minn pajjiżi terzi ta' ġelatina teknika għall-użu mill-industrija fotografika
                        Noti
                        
                                    
                                                a)
                                             
                                             
                                                Ċertifikati veterinarji għall-importazzjoni ta' ġelatina teknika għall-użu mill-industrija fotografika għandhom jitħejjew mill-pajjiż li qed jesporta, ibbażat fuq il-mudell li jidher f'dan l-Anness III. Għandu jkun fihom l-attestazzjonijiet li huma meħtieġa għal kull pajjiż terz u, skond il-każ, dawk il-garanziji supplementari li huma meħtieġa għall-pajjiżi terzi li qed jesportaw jew parti minnhom.
                                             
                                          
                                                b)
                                             
                                             
                                                L-oriġinali ta' kull ċertifikat għandu jikkonsisti minn paġna waħda, iż-żewġ naħat, jew fejn tinħtieġ aktar kitba, għandu jkun f'tali forma li l-paġni kollha li hemm bżonn huma parti minn sistema integrata sħiħa u li ma tistax tinqasam.
                                             
                                          
                                                ċ)
                                             
                                             
                                                Għandu jitfassal f'mill-inqas wieħed mill-ilsna uffiċjali ta' l-Istat Membru ta' l-UE li fih l-ispezzjoni fuq il-post ta' spezzjoni fuq il-fruntiera ta' l-UE għandha titwettaq u ta' l-Istat Membru ta' l-UE destinatarju. Madankollu, dawn l-Istati Membri jistgħu jagħtu permess għal ilsna oħra, jekk meħtieġ, akkumpanjati minn traduzzjoni uffiċjali.
                                             
                                          
                                                d)
                                             
                                             
                                                Jekk għal raġunijiet ta' identifikazzjoni ta' l-oġġetti tal-konsenja, jiġu inklużi paġni addizzjonali maċ-ċertifikat, dawn il-paġni għandhom jiġu kkunsidrati li jagħmlu parti miċ-ċertifikat oriġinali permezz ta' l-applikazzjoni tal-firma u t-timbru tal-veterinarju uffiċjali li qed jiċċertifika, fuq kull paġna.
                                             
                                          
                                 
                                    
                                                e)
                                             
                                             
                                                Meta ċ-ċertifikat, inkluzi tabelli addizzjonali msemmija f'd), jinkludi aktar minn paġna waħda, kull paġna se tingħata numru – (numru tal-paġna) ta' (numru totali ta' paġni) – fil-qiegħ u se jkollu n-numru tal-kodiċi taċ-ċertifikat li ġie magħżul mill-awtorità kompetenti fil-parti ta' fuq tiegħu.
                                             
                                          
                                                f)
                                             
                                             
                                                L-oriġinal taċ-ċertifikat irid jimtela u jiġi ffirmat minn veterinarju uffiċjali. B'dan il-mod, l-awtoritajiet kompetenti tal-pajjiż li qed jesporta se jiżgura li l-prinċipji taċ-ċertifikazzjoni ekwivalenti għal dawk stipulati fid-Direttiva tal-Kunsill 96/93/KE huma użati.
                                             
                                          
                                                g)
                                             
                                             
                                                Il-kulur tal-firma għandu jkun differenti minn dak tat-test stampat. L-istess regola tapplika għal timbri oħra għajr dawk imqabbża jew watermarked.
                                             
                                          
                                                h)
                                             
                                             
                                                Iċ-ċertifikat oriġinali għandu jakkumpanja l-konsenja fil-post ta' spezzjoni ta' l-UE sakemm tasal sal-fabbrika fotografika destinitarja.
                                             
                                          
                              
                           
                        Test ta 'immaġni
                        
                           Ċertifikat tas-saħħa
                           Għall-ġelatina teknika mhux maħsuba għall-konsum mill-bniedem għall-użu mill-industrija fotografika, maħsuba għad-dispaċċ lejn il-Komunità Ewropea
                           Nota għall-importatur: Dan iċ-ċertifikat huwa maħsuba għal skopijiet veterinarji biss u għandu jakkumpanja I-konsenja sa ma tasal sal-fabbrika fotografika destinatarja mill-post ta' spezzjoni ta' I-UE.
                           1. Il-konsenjatur (isem u indirizz sħaħ)
                           ĊERTIFIKAT VETERINARJU
                           Għall-ġelatina teknika mhux maħsuba għall-konsum mill-bniedem għall-użu mill-industrija fotografika, maħsuba għad-dispaċċ lejn il-Komunità Ewropea
                           In-numru ta’ referenza (1)
                           ORIĠINALI
                           2. Id-destinatarju (isem u indirizz sħaħ)
                           3. L-oriġini tal-ġelatina fotografika
                           3.1. Il-pajjiż:
                           Il-Ġappun jew l-Istati Uniti ta’ l-Amerika (2)
                           3.2. Kodiċi tat-territorju:
                           4. L-Awtorità Kompetenti
                           4.1. Il-Ministeru responsabbli:
                           4.2. Id-Dipartiment li jiċċertifika:
                           5. Id-destinazzjoni maħsuba tal-ġelatina fotografika
                           5.1. SL-Istat Membru ta’ l-UE :
                           Franza jew il-Lussemburgu jew l-Olanda jew ir-Renju Unit (2)
                           5.2. Isem u indirizz tal-fabbrika fotografika destinatarja:
                           6. Il-post tat-tagħbija għall-esportazzjoni
                           7. Il-mezzi tat-trasport u l-identifikazzjoni tal-konsenja
                           7.1 (Trakk, Vagun tal-ferrovija, Vapur, jew Ajruplan) (2)
                           7.2 In-numru tas-siġill (jekk japplika):
                           7.3 In-numru(i) tar-reġistrazzjoni, isem il-vapur jew in-numru tat-titjira:
                           7.4. In-natura ta’ l-ippakkjar :
                           7.5. In-numru ta’ pakketti :
                           7.6. Il-piż nett :
                           7.7. In-numru ta’ referenza tal-lott/mazz (batch):
                           8. L-identifikazzjoni tal-ġelatina fotografika
                           8.1. In-natura tal-ġelatina fotografika:
                           8.2. Il-ġelatina fotografika ta: … (l-speċi ta’ l-annimal)
                           8.3. Indirizz u numru ta’ approvazzjoni ta’ l-istabbiliment ta’ l-oriġini approvat:
                        
                        
                           
                        Test ta 'immaġni
                        
                           9. Attestazzjoni sanitarja
                           Jien/a, l-uffiċjal li hawn taħt qed niffirma, niddikjara li qrajt u fhimt ir-Regolament (KE) Nru 1774/2002 (3) u niċċertifika li l-ġelatina fotografika deskritta hawn fuq:
                           9.1 tikkonsisti esklussivament minn ġelatina fotografika għall-użi fotografiċi u mhix maħsuba għal xi skop ieħor;
                           9.2 ġiet ippreparata u maħżuna fi pjanta approvata, ivvalidata u mmonitorjata mill-awtorità kompetenti skond l-Artikolu 18 tar-Regolament (KE) Nru 1774/2002, li ma tipproduċix ġelatina għall-ikel, l-għalf jew użi tekniċi oħra maħsuba għad-dispaċċ lejn il-Komunità Ewropea;
                           9.3 ġiet ippreparata mill-prodotti sekondarji ta’ l-annimali li jaqgħu taħt il-Kategorija 3 u/jew mill-kolonna vertebrali bovina kklassifikata bħala materjal tal-Kategorija 1;
                           9.4. a) 1ġiet imgeżwra, ippakkjata, maħżuna u ttrasportata skond kundizzjonijiet ta’ iġjene sodisfaċenti.
                           b) ġiet prodotta permezz ta’ proċess li jiżgura li l-materjal mhux maħdum huwa ttrattat bil-Metodu 1(4) ta’ l-Anness V tar-Regolament (KE) Nru 1774/2002 jew ġie soġġett għal trattament bl-aċidu jew bl-alkali għal ta’ l-inqas jumejn, ħasil bl-ilma u -
                           i) wara trattament bl-aċidu, trattament b’soluzzjoni ta’ alkali għal ta’ l-inqas 20 ġurnata; jew
                           ii) wara trattament bl-aċidu, trattament b’soluzzjoni ta’ l-aċidu għal 10-12-il siegħa.
                           Il-pH ġie aġġustat u l-materjal ippurifikat permezz ta’ filtrazzjoni u sterilizzat f’temperatura ta’ 138-140 oC għal 4 sekondi.
                           9.5. ġiet imgeżwra u ppakkjata f’materjal tat-tgeżwir u pakketti li jkollhom il-kliem “ĠELATINA FOTOGRAFIKA GĦALL-INDUSTRIJA FOTOGRAFIKA BISS”
                           It-timbru uffiċjali u l-firma
                           Magħmula fi … fi …
                           (post) (data)
                           (Firma tal-veterinarju uffiċjali/l-uffiċjal ta’ l-awtorità kompetenti) (5)
                           (timbru) (5)
                           l-isem, il-kwalifiki u t-titlu, b’ittri kbar)
                           Noti
                           (1) Maħruġ mill-awtorità kompetenti.
                           (2) Ingassa kif xieraq.
                           (3) ĠU L 273, 10.10.2002, p. 1.
                           (4) Il-Metodu 1 huwa kif ġej -
                           “Riduzzjoni kimika
                           1. Jekk id-daqs tal-partiċella tal-prodotti sekondarji ta’ l-annimal li se jiġu pproċessati huwa ta’ iktar minn 50 millimetru, id-daqs tal-prodotti sekondarji ta’ l-annimal għandu jitnaqqas bl-użu tat-tagħmir addattat, b’tali mod li d-daqs tal-partiċella wara t-tnaqqis ma jkunx ikbar minn 50 millimetru. L-effettività tat-tagħmir għandha tiġi ċċekkjata kuljum u l-kundizzjoni tiegħu tiġi rrapurtata. Jekk l-iċċekkjar jikxef l-eżistenza ta’ partikoli ikbar minn 50 millimetru, il-proċess għandu jitwaqqaf u jsiru tiswijiet qabel ma jerġa’ jinbeda l-proċess.
                           Il-ħin, it-temperatura u l-pressjoni
                           2. Wara r-riduzzjoni, il-prodotti sekondarji ta’ l-annimal għandhom jissaħħnu f’temperatura ta’ iktar minn 133oC għal ta’ l-inqas 20 minuta mingħajr interruzzjonijiet bi pressjoni (assoluta) ta’ mill-inqas 3 bar prodotta minn fwar issaturat; it-trattament tat-tisħin jista’ jiġi applikat bħala l-uniku proċess jew bħal proċess ta’ qabel jew ta’ wara l-fażi ta’ sterilizzazzjoni.
                           3. L-ipproċessar jista’ jsir jew b’sistemi ta’ gruppi jew b’sistemi kontinwi.”
                           (5) Il-firma u t-timbru jridu jkunu b’kulur differenti minn dak ta’ l-istampar.